Endise rallisõitja Markko Märtini osalusega meediafirma Presshouse hakkab välja andma populaarteaduslikku ajakirja Tarkade Klubi, mis asendab seni ilmunud ajakirja Klubi.    Kirjutame sellest, kuidas toimib meid ümbritsev maailm, rääkis ajakirja peatoimetaja Arko Olesk. Kuidas arenes inimene, milliseid saladusi peidab endas universum, mida paljastavad meile geenid, milliseid uusi lahendusi leiutavad insenerid meie probleemidele  need on vaid mõned  näited teemadest, mida ikka ja jälle hakkab ajakirja veergudel kohtama, selgitas Olesk, lisades, et teadusest ja tehnoloogiast kirjutatakse arusaadavalt ning põnevalt.    Mulle tundub, et senini on Eesti ajakirjade seast puudunud just selline, mis tuleks lugejale vastu ja selgitaks, kuidas meie maailm toimib, ütles Olesk.    Ajakiri toob lugejani värskeid uudiseid teadusmaailmast, kolumne tunnustatud autoritelt, pikemaid lugusid huvitavatel teemadel ajaloost meditsiinini ning ohtra  graafikaga selgitusi, kuidas töötavad nii meie igapäevased tarbeesemed kui ka päris uued leiutised.    Tarkade Klubi esimese numbri kaaneteema on seotud filmiga, nimelt näitab ajakiri, kuidas Hollywoodi kassahittides loodusseadusi eiratakse, teatas ettevõte.    ÄP    NB! Ajakirja esimest numbrit trükitakse tiraaiga 15 000, ajakirjal on 2500 tellijat. Tarkade Klubi kaanehind on 39,90 krooni. Aastatellimus, mis sisaldab 12 ajakirja ja 6 DVDd, maksab 399 krooni.